**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 01/09/2022**

**Αριθμ. Πρωτ.: 15160**

**ΑΠΟΣΠΑΣΜΑ**

**Από το πρακτικό της αριθμ. 28ης /2022 ΤΑΚΤΙΚΗΣ ME THΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 247**

**Έγκριση Πρωτοκόλλου Προσωρινής & Οριστικής Παραλαβής του έργου : «ΔΗΜΟΤΙΚΟ ΣΤΑΔΙΟ ΛΙΒΑΔΕΙΑΣ».**

Στη Λιβαδειά σήμερα 30η Αυγούστου 2022 ημέρα Τρίτη και, ώρα 13.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 14935/26-08-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα έξι (6), ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλεγκας Ιωάννης 1.Πούλος Ευάγγελος

2. Αποστόλου Ιωάννης(αν/κό μέλος κ. Μητά Αλέξανδρου) 2.Μπράλιος Νικόλαος

3.Kαλογρηάς Αθανάσιος 3.Καραμάνης Δημήτριος

4.Σαγιάννης Μιχαήλ

5.Μερτζάνης Κωσταντίνος Αν και είχαν νόμιμα προσκληθεί

6. Καπλάνης Κωνσταντίνος

Ο Πρόεδρος της Οικονομικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των το με αριθμ. πρωτ. 14925/26-08-2022 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

***Α. ΙΣΤΟΡΙΚΟ ΤΟΥ ΕΡΓΟΥ***

1. *Το εν λόγω έργο χρηματοδοτείται από πιστώσεις του Προγράμματος Δημοσίων Επενδύσεων της ΣΑΕΠ 766 με ΚΑ 2018ΕΠ76600000 του ΠΔΕ της Περιφέρειας Στερεάς Ελλάδας.*
2. *Η αρ. 56/17 Τεχνική Μελέτη δημοπράτησης του εν λόγω έργου προϋπολογισμού 330.000,00 ( με Φ.Π.Α 24%) € συντάχθηκε από την Τεχνική Υπηρεσία του Δήμου Λεβαδέων.*
3. *Με την αρ.369/2018 απόφαση του Δημοτικού Συμβουλίου του Δήμου Λεβαδέων περί έγκρισης διενέργειας ηλεκτρονικού διαγωνισμού και με την 371/2018 απόφαση Οικον επιτροπής περί καθορισμού των όρων διακήρυξης δημοπρατήθηκε το έργο.*
4. *Την με αριθμό 8/2019 απόφαση της Οικονομικής Επιτροπής του Δήμου με την οποία εγκρίθηκε το πρακτικό 1 της ηλεκτρονικής δημοπρασίας της 03-12-2019 του έργου του θέματος και την κήρυξη προσωρινού μειοδότη την ένωση οικονομικών φορέων με την επωνυμία* ***Κ/Ξ Ηλία Βαρελά – Χρήστου Αυγέρη .***
5. *Με την αρ. 42/2019 (ΑΔΑ 7ΝΩΛΩΛΗ-14Τ) απόφαση της Οικονομικής Επιτροπής του Δήμου Λεβαδέων , εγκρίθηκε το Πρακτικό ΙΙ ( κατακύρωσης) του Διαγωνισμού του έργου*
6. *Στις 19/12/19 υπογράφηκε η σύμβαση για την κατασκευή του έργου “ Δημοτικό Στάδιο Λιβαδειάς ” για ποσό 163.450,46 € με ΦΠΑ , μεταξύ του Δημάρχου Λεβαδέων και της αναδόχου κ/ξίας ποσό το οποίο αναλύεται*

|  |  |
| --- | --- |
| *Δαπάνη εργασιών* | *91.277,11* |
| *ΓΕ & ΟΕ* | *16.429,88* |
| *Μερικό σύνολο* | *107.706,99* |
| *Απρόβλεπτα* | *16.156,05* |
| *Απολογιστικές Εργασίες* | *6.713,09* |
| *Αναθεώρηση* | *1.238,76* |
| *Δαπάνη ΦΠΑ* | *31.635,57* |
| ***Γενικό σύνολο*** | ***163.450,46*** |

1. *Η προθεσμία κατασκευής του έργου, σύμφωνα την Ε.Σ.Υ. και την υπογραφείσα σύμβαση, είναι 10 μήνες από την ημερομηνία υπογραφής της σύμβασης & ο χρόνος συντήρησης ανέρχεται στο διάστημα των 15 μηνών από την βεβαιωμένη περαίωση των εργασιών του έργου.*

*ΠΑΡΑΤΑΣΕΙΣ*

1. *Mε την 237/20 απόφαση οικονομικής επιτροπής του Δήμου Λεβαδέων και μετά από την με αριθμό πρωτοκόλλου 17259/20 αίτηση της αναδόχου κ/ξίας χορηγήθηκε παράταση του χρόνου εκτέλεσης μέχρι 30-11-2020*
2. *Mέ την 302/20 απόφαση οικονομικής επιτροπής του Δήμου Λεβαδέων μέχρι 31/12/2020.*

***Β.ΣΥΝΤΟΜΗ ΠΕΡΙΓΡΑΦΗ ΕΡΓΟΥ***

*Η/Μ ΕΡΓΑΣΙΕΣ*

*Με την εν λόγω εργολαβία υλοποιείται η εγκεκριμένη μελέτη πυρασφαλείας στους χώρους του Δημοτικού Σταδίου Λιβαδειάς οι οποίοι δεν συμπεριλαμβάνονταν στο φυσικό αντικείμενο της εργολαβίας με ανάδοχο την εταιρία ΠΡΟΕΤ Α.Ε. Επίσης εφαρμόζεται σύστημα ολικής κατάκλισης CO2 στους χώρους του υποσταθμού του Δημοτικού Σταδίου Λιβαδειάς.*

*Επιπλέον καλύπτεται με πυρανίχνευση ως προβλέπεται από το Π.Δ. 71/88 ο χώρος του Γυμναστηρίου (επίπεδο 4.50).*

*Προστίθενται τρείς νέες πυροσβεστικές φωλιές ( μια στον αγωνιστικό χώρο ,μια στο Γυμναστήριο και μία στην κλίμακα του κλιμακoστασίου εισόδου των VIP.*

*Μεταφέρεται ο λέβητας και η δεξαμενή σε ασφαλή θέση στο επίπεδο +0.40 διότι ήταν τοποθετημένος ο μεν λέβητας κάτω από τη σκάλα ενώ η δεξαμενή ήταν υψoμετρικά υψηλότερα από τον καυστήρα στο πατάρι ( απαγορεύεται διότι σε περίπτωση φωτιάς υπάρχει φυσική ροή )*

*Τέλος το δίκρουνο του μόνιμου υδροδοτικού δικτύου μεταφέρεται σε προσβάσιμο σημείο από τα πυροσβεστικά οχήματα.*

*ΟΙΚΟΔΟΜΙΚΕΣ ΕΡΓΑΣΙΕΣ*

*Περιλαμβάνονται εργασίες αποξηλώσεων μεταλλικών κατασκευών , κιγκλιδωμάτων και τοιχοπετασμάτων καθώς και διανοίξεις νέων προσβάσεων προκειμένου να γίνεται με τρόπο απρόσκοπτο η εκκένωση του σταδίου από τους παραβρισκόμενους σε περίπτωση έκτακτης ανάγκης. Οι χώροι των καυστήρων και των δεξαμενών πετρελαίου ανακατασκευάζονται βάσει των νέων προδιαγραφών. (επίπεδο +0,40) Σημειώνεται ότι μετά την ολοκλήρωση της μελέτης η πυροσβεστική υπηρεσία απαίτησε σε μεταγενέστερο χρόνο και νέες κατασκευές πυροδιαμερισμάτων με εξοπλισμό πυράντοχων θυρών κ.λ.π που αντιμετωπίζονται με τον παρόντα Α.Π.Ε*

*Επίσης κατασκευάζεται η υγρομόνωση στη βόρεια εξέδρα στο δυτικό άκρο και αποκτά προσβασιμότητα η δυτική πλευρά της βόρειας εξέδρας καθώς και η νότια.*

***Γ. ΟΙΚΟΝΟΜΙΚΑ ΣΤΟΙΧΕΙΑ***

*Το εν λόγω έργο χρηματοδοτείται όπως και παραπάνω αναφέρθηκε από πιστώσεις του Προγράμματος Δημοσίων Επενδύσεων της ΣΑΕΠ 766 με ΚΑ 2018ΕΠ76600000 του ΠΔΕ της Περιφέρειας Στερεάς Ελλάδας.*

***Ανακεφαλαιωτικοί πίνακες***

* *Στις 23.06.2020 με την 136 απόφαση της Οικον Επιτροπής του Δήμου Λεβαδέων εγκρίθηκε ο 1ος ΑΠΕ ο οποίος συντάχθηκε ,χωρίς μεταβολή της συμβατικής αξίας του έργου, για να συμπεριλάβει τις αυξομειώσεις των συμβατικών εργασιών και τις νέες εργασίες που αναφέρονται στο 1ο Π.Κ.Τ.Μ.Ν.Ε που κρίθηκαν απολύτως απαραίτητες ώστε το έργο να καταστεί αρτιο και λειτουργικό*
* *Στις 20.10.2020 με την με αριθμό 260/20 απόφαση της Οικον Επιτροπής του Δήμου Λεβαδέων εγκρίθηκε ο 2ος ΑΠΕ και η 1η Συμπληρωματική μελέτη του έργου σύμφωνα με την ισχύουσα νομοθεσία για να συμπεριλάβει αφ ενός μεν τις αυξομειώσεις των συμβατικών ποσοτήτων και σε συνδυασμό με την 1η συμπληρωματική σύμβαση τις νέες εργασίες που αναλύονται στο 2ο Π.Κ.Τ.Μ.Ν.Ε και προέκυψαν είτε από παραλείψεις της μελέτης του έργου είτε από απαιτήσεις της κατασκευής απαραίτητες για την αρτιότητα και την λειτουργικότητα του έργου είναι δε σύμφωνες με το βασικό σχέδιο αυτού*
* *Στις 18.12.2022 με την 335 απόφαση της Οικον Επιτροπής του Δήμου Λεβαδέων εγκρίθηκε ο 3ος ΑΠΕ και Τακτοποιητικός.*

*Η τελική δαπάνη του έργου ανέρχεται στο ποσό των 187.967,47€ που είναι σε ισοζύγιο με την Σύμβαση ποσού 163.450,46€ και την 1η Συμπληρωματική Σύμβαση ποσού 24.517,01€.*

*Η Επιτροπή αφού έλεγξε ποσοτικά κατά το εφικτό, σύμφωνα με την τεχνική περιγραφή και τα σχέδια της μελέτης, διαπίστωσε ότι έχουν περιληφθεί στην Τελική Επιμέτρηση. Προχώρησε στην συνέχεια κατά το εφικτό στον ποιοτικό έλεγχο των παραλαμβανομένων εργασιών και διαπίστωσε ότι αυτές εκτελέσθηκαν έντεχνα και βρίσκονται σε σχετικά καλή κατάσταση, διότι το έργο έχει Πρωτόκολλο Διοικητικής Παραλαβής για χρήση (άρθρο 169 του Ν. 4412/16) από 11-02-2021 με αριθμ. Πρωτ. 2226. . Κατόπιν τούτου παρέλαβε τις εργασίες του εν λόγω έργου, όπως αναγράφονται στο παρόν και αναφέρονται στην τελική επιμέτρηση του έργου.*

*Η Επιτροπή αφού σύγκρινε την ημερομηνία περαίωσης του έργου με την αντίστοιχη συμβατική προθεσμία διαπίστωσε ότι το έργο περαιώθηκε εμπρόθεσμα και ότι έχει παρέλθει ο χρόνος εγγύησης ώστε η παραλαβή να θεωρείται οριστική .*

*Η Επιτροπή προέβη στην Προσωρινή & Οριστική Παραλαβή του έργου και συνέταξε και υπέγραψε το εν λόγω Πρωτόκολλο Προσωρινής & Οριστικής Παραλαβής του έργου* ***«ΔΗΜΟΤΙΚΟ ΣΤΑΔΙΟ ΛΙΒΑΔΕΙΑΣ »***  *στις είκοσι τρεις Αυγούστου 2022* ***(23.8.2022)***

*Κατόπιν όλων των ανωτέρω και σε εφαρμογή των διατάξεων του άρθρου 40 του Ν.4735/2020 έτσι όπως αυτό αντικατέστησε το άρθρο 72 παρ. περί αρμοδιοτήτων της Οικονομικής Επιτροπής του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης», καλούνται τα μέλη της Οικονομικής Επιτροπής του Δήμου Λεβαδέων όπως αποφασίσουν για την έγκριση του Πρωτοκόλλου Προσωρινής & Οριστικής Παραλαβής του έργου:* ***«ΔΗΜΟΤΙΚΟ ΣΤΑΔΙΟ ΛΙΒΑΔΕΙΑΣ »****, όπως προβλέπεται από τον νόμο, (συνδυασμός των διατάξεων του Ν. 3669/2008 άρθρο 75, Π.Δ. 609/1985, άρθρο 53 παράγραφος 1, Π.Δ. 171/1987 άρθρο 16 και του Ν. 2229/1994 άρθρο 2 παράγραφος 17 και τις διατάξεις των άρθρων 170 και 172 του Ν.4412/2016 περί εκτελέσεως Δημοσίων έργων και του Ν. 4070/2012 άρθρο 136) και άρθρου 72 του Ν. 3852/10 Α /87 ως τροποποιήθηκε και ισχύει Ν.4735/ΦΕΚ 197 Α/12-10-2020.*

**Οικονομική Επιτροπή λαμβάνοντας υπόψη :**

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του

Ν.3852/2010

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Το με αριθ. πρωτ. 14709/23-08-2022 έγγραφο της Δ/νσης Τεχνικών Υπηρεσιών του Δήμου Λεβαδέων

-Την αριθ. 42/2019 (ΑΔΑ 7ΝΩΛΩΛΗ-14Τ) απόφασή της

- την 38/2022(ΑΔΑ: ΩΑΔ8ΩΛΗ-4Υ4)απόφαση του Δημοτικού Συμβουλίου

-το από 23-08-2022 Πρωτόκολλο Προσωρινής και Οριστικής Παραλαβής του έργου :

«ΔΗΜΟΤΙΚΟ ΣΤΑΔΙΟ ΛΙΒΑΔΕΙΑΣ » , που είχε διανεμηθεί

-Τις διατάξεις του Ν. 3669/2008 άρθρο 75, Π.Δ. 609/1985, άρθρο 53 παράγραφος 1, Π.Δ. 171/1987 άρθρο 16 και του Ν. 2229/1994 άρθρο 2 παράγραφος 17

-Τις διατάξεις των άρθρων 171 και 172 του Ν.4412/2016 περί εκτελέσεως Δημοσίων έργων και του Ν. 4070/2012 άρθρο 136)

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει το από 23-08-2022 Πρωτόκολλο Προσωρινής και Οριστικής Παραλαβής της δημόσιας σύμβασης: «ΔΗΜΟΤΙΚΟ ΣΤΑΔΙΟ ΛΙΒΑΔΕΙΑΣ », που παρέλαβε η επιτροπή που έχει ορισθεί με την 38/2022(ΑΔΑ: ΩΑΔ8ΩΛΗ-4Υ4)απόφαση του Δημοτικού Συμβουλίου.

**Η απόφαση πήρε αριθμό 247/2022.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 01-09-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Καπλάνης Κωνσταντίνος